***ОБЯВЛЕНИЕ***

***ПО РЕДА НА ЧЛ.26 АЛ.3 ОТ ЗАКОНА НА НОРМАТИВНИТЕ АКТОВЕ***

Относно: Приемане на Наредба за изменение и допълнение на Наредба за реда за придобиване, управление и разпореждане с общинско имущество на община Угърчин

На основание чл.26, ал.3 от ЗНА, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомявам всички заинтересовани лица, че в 30-дневен срок от публикуване на настоящото обявление на интернет страница на Община Угърчин, се приемат предложения и становища относно така изготвения проект на Наредба за реда за придобиване, управление и разпореждане с общинско имущество на община Угърчин.

**М О Т И В И:**

 **1. Причини, налагащи приемането на изменението и допълнението на подзаконовия нормативен акт:**

 Необходимостта от изготвяне на проект за изменение на Наредба за реда за придобиване, управление и разпореждане с общинско имущество на община Угърчин, приета с решение 125 от 31.05.2017 г. изменена и допълнена с Решение №265 от 28.02.2017 г. е във връзка с получен протест с Вх.№ 331/18.09.2017 г. от Светла Иванова Иванова –прокурор при Окръжна прокуратура Ловеч до Общински съвет –Угърчин и до Административен съд Ловеч, срещу чл.41, ал.2 от Наредба за реда за придобиване, управление и разпореждане с общинско имущество на община Угърчин, в частта му:“и режийни разноски в размер на 2%“.

Упражнявайки правото си да ги протестира и да иска тяхната отмяна Окръжна прокуратура –Ловеч, счита, че посочените разноски се явяват разход за общината, който подлежи на възстановяване по смисъла на заложени принципи за определяне на местните такси съгласно чл.8, ал.1 от ЗМДТ и в съответствие с чл.7, ал.1 от ЗМДТ. Следователно режийните разходи са вид такса, събирани от общината. Видовете такси са изчерпателно изброени в чл.6, ал.1 от ЗМДТ. С посочените текстове от ЗМДТ е поставена рамка на предоставените от общините услуги и общините нямат правомощие да въвеждат такси, които не са установени със закона. Случайте, изброени в чл.41, ал.2 от Наредбата не са сред изброените в Раздел II от ЗМДТ и по същество не представляват услуга, за която се изисква заплащане на такса. С така определената норма от Наредбата се изисква плащане без основание, т.е. без предоставяне на услуга по смисъла на чл.6 и 7 от ЗМДТ.

След запознаване с мотивите в протест с Вх.№ 331/18.09.2017 г. от Светла Иванова Иванова –прокурор при Окръжна прокуратура Ловеч до Общински съвет –Угърчин и до Административен съд Ловеч е взето решение за незабавно изменение на Наредба за реда за придобиване, управление и разпореждане с общинско имущество на община Угърчин, приета с решение 125 от 31.05.2017 г. изменена и допълнена с Решение №265 от 28.02.2017 г.

 **2. Цели, които се поставят:**

* Законосъобразност;
* Целесъобразност;
* Съотоветствие на разпоредбите на Наредбата със Закона за местните данъци и такси.

 **3. Финансови и други средства, необходими за прилагането на новата уредба:**

 Проекта за изменение и допълнение на предлаганата наредба не предвижда изразходването на финансови средства при прилагането и от страна на община Угърчин, както и ангажиране на допълнителни човешки ресурси.

 **4. Очаквани резултати от прилагането, включително финансови, ако има такива:**

* Избягване на несъответствия между подзаконовата нормативна уредба и нормативните актове от по-висока степен
* Прецизно регламентирани разпоредби;

 **5. Анализ за съответствие с правото на Европейския съюз:**

Предложеният Проект на Наредба за изменение и допълнение на Наредба за реда за придобиване, управление и разпореждане с общинско имущество на община Угърчин е подзаконов нормативен акт и е в съответствие с нормативните актове от по-висока степен, както и с тези на европейското законодателство.

Разработен е на основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, чл.8, ал.2 от Закона за общинската собственост, чл.11, ал.3, чл.26 от Закона за нормативните актове, при спазване изискванията на чл.28 от Закона за нормативните актове и чл. 75, 76, 77 и 79 от Административно-процесуалния кодекс, които са в съответствие с Европейското законодателство и разпоредбите на Регламент на Съвета (ЕО) № 1083/2006 г. относно определянето на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999.

 **ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО ИМУЩЕСТВО НА ОБЩИНА УГЪРЧИН (приета с решение 125 от 31.05.2017 г., изменена и допълнена с Решение №265 от 28.02.2017 г., изменена с решение №………./2017 г. на Общински съвет Угърчин)**

 **§1.**  чл.41, ал.2 се изменя както следва:

 „(2) При разпореждане с имоти и вещи физическите и юридическите лица заплащат на общината данък за придобиване на имущество по възмезден начин, определен с Наредбата за местните данъци в Община Угърчин, приета от Общински съвет Угърчин.“

 **§2.** чл.41, ал.3 се отменя.

**Преходни и заключителни разпоредби към Наредба за изменение и допълнение на Наредба за реда за придобиване, управление и разпореждане с общинско имущество на община Угърчин (изменена с решение №………./2017 г. на Общински съвет Угърчин)**

 **§3.** Наредбата влиза в сила в деня на влизане в сила на Решението на Общински съвет-Угърчин, с което е приета и публикуването и на сайта на общината.

 На основание чл. 26, ал. 3 от Закона за нормативните актове, проектът на Наредба за реда за придобиване, управление и разпореждане с общинско имущество на община Угърчин е публикуван на интернет страницата на Община Угърчин www.ugarchin.bg като по този начин е дадена възможност на всички заинтересовани лица да се запознаят с него и да изразят становище.

На основание чл. 26, ал. 4 от Закона за нормативните актове, срокът за предложения и становища по проекта е 30 дни от датата на публикуването му на интернет страницата на Община Угърчин.

**Предложения и становища по проекта могат да бъдат подавани в деловодството на Община Угърчин в писмен вид.**

**Вносител:**

**СТАНИМИР ПЕТКОВ**

*Кмет на Община Угърчин*